ตลาดหุ้นเอเชียผันผวนเช้านี้ นลท.วิตกการเมืองสหรัฐ-คาบสมุทรเกาหลี
ตลาดหุ้นเอเชียผันผวนเช้านี้ นักลงทุนวิตกการเมืองสหรัฐ-คาบสมุทรเกาหลี
22 ส.ค. 2560

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในช่วงเช้าวันนี้ โดยได้รับแรงกดดันจากตลาดหุ้นนิวยอร์กที่มีวอลุ่มการซื้อขายบางเบา เนื่องจากนักลงทุนยังคงวิตกกังวลเกี่ยวกับสถานการณ์การเมืองในสหรัฐ และความตึงเครียดในคาบสมุทรเกาหลี
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,373.11 จุด ลดลง 20.02 จุด, ดัชนี SSE Composite ตลาดหุ้นจีนเปิดวันนี้ที่ 3,287.61 จุด เพิ่มขึ้น 0.70 จุด, ดัชนี HSI ตลาดหุ้นฮ่องกงเปิดวันนี้ที่ 27,322.20 จุด เพิ่มขึ้น 167.52 จุด, ดัชนี TAIEX ตลาดหุ้นไต้หวันเปิดวันนี้ที่ 10,353.37 จุด เพิ่มขึ้น 26.98 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,360.29 จุด เพิ่มขึ้น 5.29 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,254.39 จุด เพิ่มขึ้น 7.40 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,771.47 จุด ลดลง 0.15 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 8,018.14 จุด เพิ่มขึ้น 1.41 จุด
ขณะเดียวกัน นักลงทุนต่างจับตาการประชุมเศรษฐกิจประจำปีของธนาคารกลางสหรัฐ (เฟด) ซึ่งจะจัดขึ้นที่เมืองแจ็กสัน โฮล รัฐไวโอมิง ในวันที่ 24-26 ส.ค.นี้ โดยหัวข้อการประชุมในปีนี้คือ “Fostering a Dynamic Global Economy”